**LĪGUMS Nr. VND/4-22/17/236**

**Par autoruzraudzības veikšanu Valkas novada grantsceļu**

**bez cietā seguma pārbūves būvprojektiem**

Valkā,

2017.gada 2.jūnijā

**Valkas novada dome,** reģ.Nr. 90009114839, Semināra iela 9, Valka, Valkas novads, LV-4701 (turpmāk – Pasūtītājs), kuras vārdā saskaņā ar 2009.gada 30.jūlija saistošajiem noteikumiem Nr.1 „Valkas novada pašvaldības nolikums” rīkojas priekšsēdētājs Vents Armands KRAUKLIS,

un

**Sabiedrība ar ierobežotu atbildību „CEĻU KOMFORTS”,** reģ.Nr.44103040845, „Ežmalas”, Plāņu pagasts, Strenču novads, LV-4730 (turpmāk - Izpildītājs), valdes priekšsēdētāja Edgara LEIŠA personā, kurš rīkojas uz statūtu pamata,

pamatojoties uz Pasūtītāja rīkotās iepirkuma procedūras „Valkas novada pašvaldības grantsceļu pārbūves būvprojektu izstrāde un autoruzraudzība”, iepirkuma identifikācijas Nr. VND/2016/3M/ELFLA, rezultātiem un Projektētāja iesniegto piedāvājumu,

noslēdz šādu līgumu (turpmāk – Līgums):

1. **Līguma priekšmets**
	1. Ar šo Pasūtītājs uzdod un Izpildītājs apņemas veikt autoruzraudzību Valkas novada grantsceļu bez cietā seguma pārbūves būvprojektiem:
		1. „Pedele – Ķeizarpurvs” ceļa pārbūve, Valkas pagasts, Valkas novads;
		2. “Tūži - Stimperi" ceļa pārbūve, Kārķu pagasts, Valkas novads;
		3. “Arnieki - Meiši" ceļa pārbūve, Valkas pagasts, Valkas novads;
		4. “Priedītes - Vīciepi" ceļa pārbūve, Kārķu pagasts, Valkas novads;
		5. „Akmentiņi – Liepkalni” ceļa pārbūve, Vijciema pagasts, Valkas novads
* turpmāk – būvprojekts.
	1. Būvdarbus Pasūtītāja uzdevumā veic SIA „VALKAS MELIORĀCIJA”, reģ.Nr. 44103005549, juridiskā adrese: Tālavas iela 70, Valka, Valkas nov., LV-4701 (turpmāk tekstā – Būvuzņēmējs).
	2. Izpildītājs uzrauga Objekta būvniecības atbilstību saskaņotajam būvprojektam, nepieļaujot būvniecības dalībnieku patvaļīgas atkāpes no būvprojekta, kā arī nepieļaujot saistošo normatīvo aktu un standartu pārkāpumus būvdarbu gaitā.
	3. Par autoruzraugu Izpildītājs nozīmē sertificētu speciālistu Edgaru Leiti, personas kods 140280-12263, pamatojoties uz LBS būvprakses sertifikātu Nr. [3-00835](https://bis.gov.lv/bisp/lv/specialist_certificates?search%5Bcertificate_number%5D=3-00835&search%5Bsearch_type%5D=extended).
1. **Līguma summa un norēķinu kārtība**
	1. Līgumcena, kuru Pasūtītājs samaksā Izpildītājam par šajā līgumā noteikto darbu veikšanu, ir EUR 2812,- (divi tūkstoši astoņi simti divpadsmit euro) bez PVN, PVN 21% - EUR 290,52 (divi simti deviņdesmit euro un 52 centi), **kopā EUR 3402,52** (trīs tūkstoši četri simti divi euro un 52 centi), kas sastāv no šādām daļām:
		1. **1. daļa** - "Pedele - Ķeizarpurvs" ceļa pārbūves būvuzraudzība, Valkas pagasts, Valkas novads - EUR 592,- un PVN 21% EUR 124,32, kopā EUR 716,32;
		2. **2. daļa** - "Tūži - Stimperi" ceļa pārbūves būvuzraudzība, Kārķu pagasts, Valkas novads - EUR 896,- un PVN 21% EUR 188,16, kopā EUR 1084,16;
		3. **3. daļa** - "Arnieki - Meiši" ceļa pārbūves būvuzraudzība, Valkas pagasts, Valkas novads - EUR 592,- un PVN 21% EUR 124,32, kopā EUR 716,32;
		4. **4. daļa** - "Priedītes - Vīciepi" ceļa pārbūves būvuzraudzība, Kārķu pagasts, Valkas novads - EUR 256,-un PVN 21% EUR 53,76, kopā EUR 309,76;
		5. **5. daļa** - "Akmentiņi - Liepkalni" ceļa pārbūves būvuzraudzība, Vijciema pagasts, Valkas novads - EUR 476,- un PVN 21% EUR 99,96, kopā EUR 575,96.
	2. Šajā punktā noteiktā kopējā līgumcena ietver visus izdevumus un atlīdzību, kāda Izpildītājam pienākas sakarā ar pilnīgu un pienācīgu līgumā noteikto saistību izpildi.
	3. Šī līguma 2.1.punktā nosaukto summu Pasūtītājs izmaksā par iepriekšējā mēnesī proporcionāli izpildīto un uzraudzīto būvdarbu apjomu trīsdesmit dienu laikā no Izpildītāja rēķina saņemšanas un darbu nodošanas – pieņemšanas akta parakstīšanas.
	4. Gadījumā, ja būvniecības darbu kopējais ilgums no Izpildītāja neatkarīgu iemeslu dēļ tiek pagarināts, attiecīgi tiek pagarināts autoruzraudzības darbu izpildes termiņš, par to neparedzot papildus samaksu Izpildītājam.
	5. Ja līgumā noteikto darbu izpilde tiek pārtraukta no Izpildītāja neatkarīgu iemeslu dēļ, tad Puses sastāda aktu par faktiski izpildītajiem darbiem, fiksējot tajā Izpildītāja izpildīto darbu apjomu proporcionāli uz šī līguma pārtraukšanas brīdi izpildīto Objekta būvdarbu apjomam. Pasūtītājs 20 (divdesmit) dienu laikā no akta parakstīšanas un atbilstoša rēķina saņemšanas samaksā Izpildītājam par faktiski veiktajiem darbiem saskaņā ar pušu parakstīto aktu.
2. **Pušu pienākumi un tiesības**
	1. **Izpildītāja pienākumi un tiesības:**
		1. Izpildītājs apņemas veikt autoruzraudzību atbilstoši saskaņotajam būvprojektam, 2014.gada 19.augusta Ministru kabineta noteikumiem Nr.500 „Vispārīgie būvnoteikumi”, un citiem būvniecību regulējošajiem normatīvajiem aktiem. Izpildītājs ir atbildīgs par to, lai visā līguma izpildes laikā tam būtu spēkā esošas licences un sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem;
		2. Izpildītājam ir pienākums apsekot Objektu atbilstoši autoruzraudzības nodrošināšanas plānam un apsekojuma rezultātus ierakstīt autoruzraudzības žurnālā.
		3. Izpildītājam ir pienākums būvdarbu gaitā savlaicīgi pārbaudīt Objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību būvprojektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji būvprojektā paredzētajiem;
		4. Izpildītājam ir pienākums pārbaudīt, vai ir atbilstoša būvprojekta un būvdarbu izpildes dokumentācija;
		5. Izpildītājam ir pienākums nekavējoties rakstiski informēt Pasūtītāju, ja tiek konstatētas patvaļīgas atkāpes no būvprojekta vai ja netiek ievērotas Latvijas būvnormatīvu prasības;
		6. Izpildītājam ir pienākums visas atkāpes no būvprojekta fiksēt autoruzraudzības žurnālā. Attiecībā uz atkāpēm no būvprojekta, kuras ir saskaņotas ar Izpildītāju, Izpildītājs autoruzraudzības žurnālā izdara saskaņojuma atzīmi;
		7. Pabeidzot Objekta būvniecību, Izpildītājs autoruzraudzības žurnālā izdara atzīmi par izpildīto būvdarbu atbilstību būvprojektam un ar Izpildītāju saskaņotajām izmaiņām;
		8. Izpildītājam ir pienākums ierasties Objektā ne vēlāk kā nākamajā darba dienā pēc Pasūtītāja rakstiska vai mutiska pieprasījuma saņemšanas;
		9. Izpildītājam ir pienākums piedalīties ar Objekta būvniecību saistītajās sanāksmēs, ja vien Būvuzraugs, Pasūtītājs un Būvuzņēmējs nav atzinis, ka konkrētajā gadījumā autoruzrauga piedalīšanās nav obligāta.
		10. Izpildītājam, saskaņojot ar Pasūtītāju un būvuzraugu, ir pienākums bez papildus atlīdzības izdarīt izmaiņas būvprojektā, ja šādu izmaiņu nepieciešamība rodas sakarā ar kļūdu vai neatbilstību būvprojektā, vai kādu citu būvprojekta autora vai autoruzrauga vainu vai nolaidību;
		11. Izpildītājam ir pienākums piedalīties būves pieņemšanā ekspluatācijā;
		12. Veicot līgumā paredzētos darbus, Izpildītājs izmanto savu darbaspēku un tehniskos līdzekļus, kā arī vajadzības gadījumā piesaista citus konsultantus, bet pilnībā atbild par autoruzraudzības darbu būvobjektā. Pasūtītāja līdzekļi autoruzraudzības veikšanā netiek izmantoti.
		13. Izpildītājam ir citas tiesības un pienākumi, kuri ir noteikti spēkā esošajos normatīvajos aktos.
	2. **Pasūtītāja pienākumi un tiesības:**
		1. Pasūtītājam ir pienākums norēķināties ar Izpildītāju par padarītajiem darbiem Līgumā noteiktajā kārtībā;
		2. Pasūtītājam ir pienākums sniegt Izpildītājam Pasūtītāja rīcībā esošo līguma izpildei nepieciešamo informāciju un dokumentāciju.
3. **Līguma izpildes termiņš**
	1. Līgums stājas spēkā ar tā abpusējas parakstīšanas brīdi un ir spēkā līdz Objekta būvniecības pabeigšanai un nodošanai Pasūtītājam.
	2. Autoruzraudzību Izpildītājs uzsāk ar brīdi, kad tiek uzsākti būvdarbi objektā. Plānotais objekta būvniecības termiņš – **6 mēneši** saskaņā ar Pasūtītāja un Būvuzņēmēja noslēgtajam līgumam pievienoto kalendāro grafiku.
4. **Pušu atbildība**
	1. Puses ir savstarpēji atbildīgas par līgumsaistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus saskaņā ar spēkā esošajiem normatīvajiem aktiem.
	2. Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc līguma noslēgšanas, un kuru nevarēja ne iepriekš paredzēt, ne novērst. Pie nepārvaramas varas apstākļiem ir pieskaitāmi: stihiskas nelaimes, epidēmijas un kara darbība, blokādes, varas un pārvaldes institūciju no jauna pieņemti normatīvie akti. Līguma pusei, kas atsaucas uz nepārvaramas varas apstākļu darbību, nekavējoties pēc nepārvaramas varas apstākļu iestāšanās rakstiski jāpaziņo otrai pusei.
	3. Ja Izpildītājs nepienācīgā kārtā vai arī vispār nepilda savas uzņemtās saistības, tas maksā Izpildītājam līgumsodu 0,1 % apmērā no kopējās Līgumcenas par katru gadījumu, bet ne vairāk kā 10% no kopējās līgumcenas.
	4. Ja Pasūtītājs kavē līguma 2.2.punktā noteikto maksājumu termiņu, tas maksā Izpildītājam līgumsodu 0,1% apmērā no nesamaksātās līguma summas par katru nokavēto dienu, bet ne vairāk kā 10% no kopējās Līgumcenas.
5. **Pārējie noteikumi**
	1. Izpildītājam ir pienākums ievērot konfidencialitāti attiecībā uz Pasūtītāja vai būvuzņēmēja iesniegto informāciju un dokumentāciju. Izpildītājs šo informāciju un dokumentāciju ir tiesīgs izmantot tikai šajā līgumā noteikto darbu veikšanai. Izpildītājs apņemas šo informāciju un dokumentāciju neizpaust trešajām personām, kuras nav saistītas ar Objekta autoruzraudzību.
	2. Līguma izpildi no Izpildītāja puses apliecina Pušu parakstīts pieņemšanas-nodošanas akts. Izpildītājs iesniedz Pasūtītājam parakstīšanai no savas puses parakstītu pieņemšanas-nodošanas aktu pēc pilnīgas visu šajā līgumā noteikto saistību izpildes. Pasūtītājs 5 (piecu) darba dienu laikā pēc pieņemšanas-nodošanas akta saņemšanas paraksta to vai arī rakstiski iesniedz Izpildītājam motivētu atteikumu pieņemt darbus.
	3. Pasūtītājs ir tiesīgs nepieņemt izpildītos darbus, ja konstatē, ka tie nav pildīti vai ir izpildīti nepienācīgi, vai ja nav aizpildīts vai ir nepienācīgi vai neatbilstoši faktiskajai situācijai aizpildīts autoruzraudzības žurnāls. Pasūtītājs pēc saviem ieskatiem pārbaudes veikšanai ir tiesīgs pieaicināt ekspertu. Atteikuma pieņemt darbus gadījumā Pasūtītājs 6.2.punktā noteiktajā kārtībā par to paziņo Izpildītājam.
	4. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tās parakstījušas abas Puses. Visi Līguma papildinājumi, grozījumi un vienošanās ir Līguma neatņemamas sastāvdaļas.
	5. Visus strīdus vai domstarpības attiecībā uz Līgumu, ja tādas radīsies Līguma izpildes gaitā, puses risina pārrunu ceļā, bet, ja tas nav iespējams, tad tiesā likumā noteiktā kārtībā.
	6. Līgumu var pārtraukt, pusēm par to savstarpēji vienojoties. Vienpusēja līguma pārtraukšana ir pieļaujama tikai šajā līgumā vai likumā noteiktajos gadījumos.
	7. Kontaktpersonas no Pasūtītāja puses:

6.7.1. tehniskos jautājumos - Māris ZĀLĪTIS, Valkas novada domes būvinženieris, tālr.nr. 64707483, 28695270, e-pasts: maris.zalitis@valka.lv.

6.7.2. attiecībā uz Darba izpildi, t.sk., pieņemšanas-nodošanas aktu parakstīšanu: izpilddirektora vietnieks Guntis BAŠĶIS, mob.tel. 29431717, e-pasts: guntis.baskis@valka.lv.

* 1. Atbildīgā kontaktpersona par līguma izpildi no Izpildītāja puses ir Edgars LEITIS, tālrunis 64231636, mob. tālr. 29470503, e-pasts: edgars@celukomforts.lv.
	2. Līgums sagatavots uz 3 (trīs) lapām 2 (divos) eksemplāros, no kuriem viens glabājas pie Pasūtītāja, viens – pie Izpildītāja. Visiem līguma eksemplāriem ir vienāds juridisks spēks.
1. **Pušu paraksti un rekvizīti**

|  |  |
| --- | --- |
| **Pasūtītājs:****Valkas novada dome**PVN reģ.Nr. LV90009114839Semināra iela 9, Valka, Valkas novads, LV-4701tel./fakss 64722234/ 64707493e-pasts: novads@valka.lv Konta Nr. LV16UNLA0050014283134 A/S „SEB banka”Kods UNLALV2XPriekšsēdētājs V.A.Krauklis | **Izpildītājs:****Sabiedrība ar ierobežotu atbildību****„CEĻU KOMFORTS”**PVN reģ.Nr. LV44103040845Juridiskā adrese: „Ežmalas”, Plāņu pag., Strenču nov., LV-4730Biroja adrese: Beātes iela 23 - 700, Valmiera, LV-4201tel./fakss 29470503 / 64231636Konta Nr.: LV53HABA0551013495740Banka: A/S „Swedbank”Kods: HABALV22Valdes priekšsēdētājs E.Leitis |